NORAKSTS

|  |  |
| --- | --- |
| 29.02.2024. | Nr.3/4 |

**BIEDRĪBAS “fUTBOLA KLUBS jELGAVA” IESNIEGUMA IZSKATĪŠANA**

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

2019. gada 28. februārī Jelgavas pilsētas dome pieņēma lēmumu Nr.2/23 “Konkursa “Apbūves tiesības piešķiršana zemes gabala daļā Kārklu ielā 6, Jelgavā, kas piegul Putnu ielai” izsludināšana”. Atbilstoši lēmumam un konkursa nolikumam, uz zemes gabala daļas Kārklu ielā 6, Jelgavā 53 921 m2 platībā (turpmāk – Zemesgabals) jāizbūvē sporta objekts - futbola treniņlaukumi, bērnu rotaļu laukums, āra trenažieru laukums, sporta halle un tam nepieciešamā infrastruktūra (turpmāk – Objekts) nosakot, ka Objekta būvniecība jāuzsāk ne vēlāk kā 12 mēnešus no līguma par apbūves tiesības piešķiršanu noslēgšanas dienas un jānodod ekspluatācijā līdz 2024. gada 31. decembrim.

Uz zemesgabala apbūves tiesības konkursu pieteicās un par konkursa uzvarētāju tika apstiprināts vienīgais konkursa dalībnieks - biedrība “Futbola klubs Jelgava” (reģistrācijas Nr.40008089380, juridiskā adrese Rūpniecības iela 77A, Jelgava) (turpmāk- Biedrība).

2019. gada 23. jūlijā starp Jelgavas pilsētas domi un Biedrību tika noslēgts līgums Nr. ADM/2-1.4/19/130 “Par apbūves tiesības piešķiršanu zemes gabala daļā Kārklu ielā 6, Jelgavā, kas piegul Putnu ielai”.

Pēc noslēgtā līguma nosacījumiem Biedrībai būvniecība bija jāuzsāk ne vēlāk kā līdz 2020. gada 23. jūlijam. Saskaņā ar Jelgavas pilsētas domes 2020. gada 23. jūlija lēmumu Nr.13/31 ”Biedrības “Jelgavas futbola klubs” iesnieguma izskatīšana” Objekta būvniecības uzsākšanas termiņš pagarināts līdz 2021. gada 23. jūlijam.

Saskaņā ar Jelgavas valstspilsētas pašvaldības iestādes “Centrālā pārvalde” Būvvaldes sniegto informāciju, būvatļauja izsniegta un Objekta būvniecība uzsākta 2021. gada 13. jūlijā (lietas Nr. BIS-BL-414616-7760).

2023. gada 6. decembrī saņemts Biedrības iesniegums ar lūgumu pagarināt Objekta ekspluatācijā nodošanas termiņu līdz 2029. gada 31. decembrim.

Savu lūgumu Biedrība pamato ar to, ka sakarā ar valstī veiktajiem epidemioloģiskās drošības pasākumiem Covid-19 infekcijas izplatības ierobežošanai 2020. gadā un 2021. gadā uz laiku tika pārtraukta visu sporta veidu profesionālās ievirzes un interešu izglītības programmu īstenošana, tajā skaitā treniņi un sacensības. Šo faktoru ietekmē Biedrības atbalstītāju un ziedotāju sniegtais finanšu atbalsts ir būtiski samazinājies. 2022. gadā karš Ukrainā izraisīja strauju cenu pieaugumu energoresursiem un citām izejvielām, palielinot būvniecības izmaksas. Šobrīd, objektīvu iemeslu dēļ, ir kavētas Biedrības iespējas apbūves tiesības līgumā noteiktajā termiņā īstenot turpmāku sporta bāzes attīstīšanu.

Saskaņā ar Pašvaldību likuma 10.panta otrās daļas 1.punktu, 2019. gada 23. jūlijā noslēgtā līguma “Par apbūves tiesības piešķiršanu zemes gabala daļā Kārklu ielā 6, Jelgavā, kas piegul Putnu ielai” 6.2.punktu un ņemot vērā biedrības “Futbola klubs Jelgava” 2023. gada 6. decembra iesniegumu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Pagarināt biedrības “Futbola klubs Jelgava” (reģistrācijas Nr.40008089380, juridiskā adrese Rūpniecības iela 77A, Jelgava) uz zemes gabala Kārklu ielā 6, Jelgavā (kadastra apzīmējums 0900 008 0461, kopējā platība 81 248 m2) daļas 53 921 m2 platībā sporta objekta (futbola treniņlaukumu, bērnu rotaļu laukuma, āra trenažieru laukuma, sporta halles un tiem nepieciešamās infrastruktūras) ekspluatācijā nodošanas termiņu līdz 2029. gada 31. decembrim.
2. Pilnvarot Jelgavas valstspilsētas pašvaldības izpilddirektoru noslēgt vienošanos par grozījumu veikšanu 2019. gada 23. jūlija līgumā Nr.ADM/2-1.4/19/130 “Par apbūves tiesības piešķiršanu zemes gabala daļā Kārklu ielā 6, Jelgavā, kas piegul Putnu ielai”.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 29. februārī